# NORMAS COVID ALUMNADO NO IES DE SAR

O principio básico destas normas é preservar a saúde de todos/as membros da comunidade educativa

## NORMAS XERAIS DE PREVENCIÓN E HIXIENE PARA O ALUMNADO

**Normas xerais BÁSICAS:**

**DESINFECCIÓN de MANS**

**MANTER a DISTANCIA de SEGURIDADE 1,5 metros**

**USO de MÁSCARAS EN TODO MOMENTO**

Hai que ter en conta que as máscaras, polo xeral, dependendo do tipo, son efectivas durante 4 horas e no instituto estamos normalmente 6 seguidas, polo tanto o persoal que permaneza no centro deben de traer coma mínimo 2 máscaras

### Hixiene de mans na contorna escolar

* + Recoméndase manter en todo momento unha correcta hixiene de mans..
  + O lavado de mans con auga e xabón é a primeira medida de elección, no caso de que non sexa posible proceder ao lavado frecuente disporase de solución hidroalcólica para manter a hixiene adecuada.
  + Cando as mans teñen sucidade visible a solución hidroalcólica non é suficiente, e será necesario usar auga e xabón..
  + A hixiene de mans realizarase como mínimo nas seguintes situacións:
* Ao finalizar e empezar a xornada escolar.
* Despois de ir ao lavabo.
* Antes e despois de ir ao váter.
* Despois de tusir, esbirrar ou soarse o nariz.
* Antes e despois de saír ao patio
* Antes e despois de comer.
* Despois de cada contacto con fluídos corporais doutras persoas.
* Antes e despois de por ou retirarse unha máscara.
* Sempre que as mans estean visiblemente sucias.
* Despois de usar ou compartir espazos múltiples ou equipos (como mesas, ratos de ordenador etc.)
  + O uso de luvas non é recomendable de forma xeral pero sí en casos de manipulación de alimentos e tarefas de limpeza..
  + Evitar darse a man.
  + Débense extremar estas medidas de hixiene e prevención no caso de compartir obxectos.

### Hixiene respiratoria na contorna escolar

* + Ao tusir ou esbirrar cubrir a boca e o nariz co cóbado flexionado ou cun pano desbotable.
  + Evitar tocarse o nariz, os ollos e a boca xa que que as mans facilitan a transmisión.
  + Usar panos desbotables para eliminar secrecións respiratorias e tiralos tralo seu uso a unha papeleira con tapa e pedal.
  + Tras tusir ou esbirrar débense lavar as mans con auga e xabón ou con solución hidroalcólica.

### 

### Hixiene bucal en a contorna escolar

* + Desaconséllase o cepillado dos dentes na escola nestes momentos pola dificultade de garantir o distanciamento de seguridade entre os nenos nos baños compartidos, así como polo risco de contacto no caso de salpicaduras de saliva ou que poidan compartir algún dos seus elementos de hixiene. As organizacións colexiais de odontólogos consideran suficiente para a correcta hixiene dental diaria realizar dous cepillados ao día xa que realizar o cepillado no colexio pode ocasionar un maior risco de contaxio. Pódese seguir cun bo coidado dental mantendo os bos hábitos de hixiene bucodental na casa antes e despois de acudir ao colexio.

### Excursións e viaxes de estudos..

* + Evitaranse as actividades deportivas, lúdicas ou colaborativas que implique o acceso a contornas públicas (museos, excursións, teatros….) ou a posibilidade de mesturarse con outros grupos de alumnos ou centros escolares. En particular baixo o principio de cautela e prevención, evitaranse as viaxes de estudos, gradacións e actos institucións similares mentres dure a crise sanitaria.
  + As actividades extraescolares dentro do propio centro deberán contemplar as medidas de distanciamento e hixiene indicadas no presente documento. En calquera caso débense programar en grupos estables de convivencia..
  + Non se farán eventos deportivos ou celebracións do centro nos que estea prevista a asistencia de público.

### Uso de máscara na contorna escolar

* + As persoas, dende os seis anos, quedan obrigadas ao uso de máscaras sempre. A máscara indicada para poboación será a de tipo hixiénico e sempre que sexa posible reutilizable.
  + Será obriga do alumnado levar unha segunda máscara de recambio, así como un estoxo específico para gardala en caso necesario.
  + O uso de máscara non será esixible en persoas que presenten algún tipo de enfermidade ou dificultade respiratoria que poida verse agravada polo uso da máscara ou que, pola súa situación de discapacidade ou dependencia, non dispoñan de autonomía para quitarse a máscara ou ben presenten alteracións de conduta que fagan inviable a súa utilización.
  + Tampouco será esixible no caso de exercicio de deporte individual ao aire libre, nin nos supostos de forza maior ou situación de necesidade ou cando pola propia natureza das actividades o uso da máscara resulte incompatible, co arranxo ás indicacións das autoridades sanitarias..
  + Para o resto de niveis educativos dende 1º de Primaria a máscara será obrigatoria tanto dentro como fora da aula. En todo caso poderán quitala en determinados momentos nos que todos estean sentados nos pupitres e sempre baixo a supervisión e autorización do profesor.
  + O seu uso será obrigatorio ademais no transporte escolar colectivo a partir dos 6 anos e recomendable dende os 3 anos.
  + A máscara será obrigatoria para todo o profesorado en todas as etapas educativas.
  + Se unha persoa que comeza a desenvolver síntomas compatibles con COVID-19 en o centro educativo levará a un espazo separado de uso individual e colocaráselle unha máscara cirúrxica.

Respectar e colaborar en todo momento co persoal de limpeza xa que son unha peza fundamental e básica na prevención e loita do COVID-19.

**Antes de entrar ao centro**

* O alumnado deberá realizar unha auto enquisa diaria de síntomas1 para comprobar, no caso de que haxa síntomas, que estes son compatibles cunha infección por SARS-CoV-2 . Utilizarase a enquisa clínico\_epidemiolóxica que se describe a continuación. No caso dos menores de idade serán as nais, pais ou titores legais os responsables de que a fagan.

Ten actualmente algún dos síntomas?

SI

NON

Síntomas respiratorios

Febre maior de 37,5ºC

Tose seca

Dificultade respiratoria

Outros síntomas

Fatiga severa (cansazo)

Dor muscular

Falta de gusto

Diarrea

Falta de olfacto

|  |  |  |  |
| --- | --- | --- | --- |
|  | | SI | NON |
| Tivo CONTACTO | cunha persoa COVID-19 + confirmado? |  |  |
| cunha persoa en illamento por sospeita de infección pola COVID- 19? |  |  |
| CONVIVIU | cunha persoa COVID-19 + confirmado? |  |  |
| cunha persoa en illamento por sospeita de infección pola COVID- 19? |  |  |

* Ante a presenza de síntomas **non se debe** acudir o centro **.** Os pais deberán poñerse en contacto co seu médico/pediatra no centro de saúde (preferiblemente por teléfono); no caso de presentar signos de gravidade ou dificultade respiratoria, os pais deben chamar ao 112.
* Se algunha persoa do núcleo familiar é sospeitosa de padecer a COVID-19, o alumnado que conviva con ela **non poderán acudir** ao centro ata que se coñeza o resultado da proba e sexa negativo. A persoa afectada ou a súa familia comunicarán o resultado á persoa coordinadora COVID do centro.
* Tampouco podes acudir ao centro se te atopas en período de corentena domiciliaria por ter contacto con algunha persoa con síntomas ou diagnosticado de COVID-19.
* Non debes acudir ao centro educativo ata que finalice o período de illamento.
* Se utilizas o transporte público para acudir ao centro educativo, evita as aglomeracións, utiliza máscara e mantén en todo momento a distancia interpersoal de seguridade.
* É conveniente que prepares diariamente todo o necesario para as clases de forma que non sexa necesario utilizar material prestado nin compartir obxectos cos teus compañeiros. Non poderás deixar ningún material escolar no centro para facilitar a limpeza e desinfección.
* Estará terminantemente prohibido comer nas aulas.
* Le atentamente o protocolo de acceso e saídas do centro educativo, **é imprescindible a puntualidade e seguir o itinerario pautado**.

**Xusto na entrada do centro**

* Diríxete á porta de acceso ao recinto escolar que che corresponde preservando unha distancia interpersoal mínima de 1,5 metros.
* Para entrar no instituto é obrigatorio desinfectarse as mans e o calzado, nos postos que se sinalan nas entradas do mesmo.
* Para entrar é obrigatorio o uso da máscara
* Sigue as indicacións do profesorado que se atopa controlando as entradas e saídas para impedir que se formen aglomeracións.
* Debes ser puntual nas entradas, tres faltas de puntualidade considéranse unha falta tipificada nas NOF do Instituto
* Le, respecta e cumpre co que aparece reflectido nos carteis informativos sobre hixiene de mans e medidas de prevención colocados no centro.

**Unha vez no centro**

* Toda persoa que circule polo centro terá que levar a máscara posta.
* Evitar, no posible, a circulación polos corredores.
* Nos corredores sempre se manterá a distancia de seguridade e seguindo os percorridos que se sinalan nos planos que se atopan nas paredes.
* En xeral, nos corredores, sempre se circulará en fila a distancia de 1,5 m e o máis próximo a parede que queda a man dereita.
* Cada vez que un grupo de alumnos/as entre nunha aula debe desinfectar as mans.
* O alumnado non poderá acceder a sá do profesorado, se quere comunicarse cun profesor/a, deberá ir a conserxería para que avise ao profesor/a.
* Salvo necesidade por intercambio de clases, o alumnado non poderá circular polo corredor da zona verde da 1ª Planta (Sá de profesorado)

**A primeira hora da xornada lectiva e nas entradas dos recreos:**

* O profesorado chegará uns minutos antes de sonar o 1º timbre de entrada a súa clase para verificar a entrada ordenada do alumnado nas aulas e a utilización por parte de todos/as do hidroxel, ningún/ha alumno/a poderá estar nun aula se non fixo a correspondente desinfección das mans.

**Na aula**

* Accede á aula de maneira ordenada, mantendo a distancia mentres esperas a túa quenda.
* Mantén en todo momento a distancia de seguridade de 1,5 metros dentro da aula, tanto cos compañeiros coma co/a docente.
* Cando o alumnado entre nunha aula deberá desinfectar correctamente o posto de traballo e a continuación as mans.
* Cada vez que o alumnado entre na súa aula de grupo, sempre se sentará no mesmo sitio. Cada cadeira e cada mesa teñen un número que estará asignado por orde de lista a cada alumno, estando prohibido que o alumnado poida cambiarse de sitio.
* O alumnado, sempre estará no posto de traballo asignado, non se levantará del (salvo que o profesorado o requira) e nunca compartirá ningún tipo de material, escolar ou persoal, cos demais compañeiros/as.
* As mesas do alumno non se poden mover do seu sitio xa que están dispostas de forma que gardan a máxima distancia de seguridade.
* Sempre que se poida teranse as fiestras e as portas abertas para favorecer a ventilación da aula. De todos os xeitos, 5 minutos antes o profesorado debe abrir as fiestras para que se poida ventilar a aula.
* Non se pode compartir obxectos nin material escolar, como elementos de escritura, calculadoras ou outros. Debes traer da casa aquilo que se necesite para poder seguir a clase.
* En caso de ser inevitable o compartir algún material, extrema as medidas de hixiene e prevención (hixiene de mans, evitar tocarse nariz, ollos e boca…) e lávate as mans canto antes ou utiliza xel desinfectante.
* Desinfecta os instrumentos ou elementos comúns, que fosen utilizados polo docente ou por algún dos teus compañeiros.
* As ventás, portas, persianas, contras, dispositivos de funcionamento da iluminación, os proxectores, e restantes ferramentas pedagóxicas serán unicamente usadas polo profesorado, coas medidas de seguridade e hixiene que procedan
* Se tes clases seguidas na mesma aula, non debes de abandonar o teu posto de traballo no cambio entre clase e clase.
* Ao finalizar a actividade docente, deberás deixar despexada a túa mesa e a túa cadeira da aula, co fin de facilitar as tarefas de limpeza e desinfección.
* Non se poden utilizar os andeis e armarios da clase.
* Terás que traer e levar, para casa, o material escolar que utilices cada día

**Nos cambios de clase**

* Se o alumnado non ten que moverse da súa aula, permanecerá no seu posto sen poder levantarse, salvo caso de forza maior. Nese caso, esperará ao/a profesor/a que entre na seguinte clase (pode ser o de garda) quen será o que lle indique os pasos a seguir.
* Se o alumnado cambia de aula, deberá comunicarllo ó profesor 5 minutos antes do remate e terá que saír ordenadamente gardando as distancias, seguirán as rutas sinaladas nos planos e ao entrar na outra clase procederán a desinfección dos postos de traballo e a continuación as mans.
* No caso de que o alumnado teña que abandonar a súa aula de grupo para ir a un desdobre ou optativa, e esta quedara libre, se deixarán as fiestras e as portas abertas para favorecer a súa ventilación.

### Durante os descansos e accesos ás zonas comúns

* Procura relacionarte en grupos pequenos mantendo sempre as distancias de seguridade entre vós.
* Evita formar aglomeracións nas instalacións do centro educativo e procura realizar os descansos en zonas ao aire libre. Non obstaculices os corredores de acceso e zonas de paso.
* O patio estará dividido en zonas segundo o plano adxunto e te dirixirás a el mantendo a distancia de seguridade
* No caso de condicións climatolóxicas adversas habilitaranse os corredores e o pavillón por quendas sempre mantendo a distancia de seguridade
* Respecta os sinais establecidos e mantente nos espazos habilitados para os descansos respectando as posibles zonas restrinxidas.
* Debes volver entrar ao edificio cumprindo coas medidas de prevención explicadas máis arriba e gardando as distancias de seguridade..
* Evita tocar, se non é necesario, obxectos doutras persoas ou superficies nas zonas comúns.
* Non se poderá facer deportes de contacto nos recreos.

**ASEOS**

* Nos aseos só poden estar a vez, como máximo 1 alumno/a .Haberá profesorado de garda de aseos que vixiará o estrito cumprimento destas normas, podendo entrar en calquera momento neles.
* Para verificar a norma anterior, a porta de acceso ao aseo debe permanecer aberta.
* O alumnado terá sempre asignado os baños da planta na que se atope a aula, respectando a cor (amarelo, verde). No caso de estar nas aulas da 2ª planta accederán os aseos da planta 1ª.
* O alumnado debeesperar a súa quenda fóra do aseo en fila e mantendo a distancia de seguridade de 1, 5 metros.

**Nas aulas específicas.**

* Extremáranse os protocolos de limpeza.
* Nestas aulas tamén é obrigatoria a hixiene de mans nas entradas e saídas das mesmas.
* O acceder o posto de traballo deberás desinfectalo
* O material que sexa compartido, de acordo coa metodoloxía propia de cada materia debe de ser desinfectado ao inicio da actividade.
* Onde a materia o permita substituirase o emprego de materiais por simulacións virtuais con medios informáticos co fin de diminuír os contactos co material.
* O primeiro grupo que entre nas aulas de informática, deberá colocar o papel film aos teclados co fin de poder desinfectalos axeitadamente o longo do día.
* En cada unha das materias adaptarase a metodoloxía da aula evitando a formación de grupos e minimizando o contacto con materiais. En todo caso evitarase que o alumnado estea encarado a unha distancia inferior a 1 ,5 metros.

**Biblioteca**

* A biblioteca poderá ser usada ata o 50% do seu aforo.
* Unicamente se poderán usar as mesas sinaladas que son as que respectan a distancia de seguridade.
* O préstamo de libros ou outro material realizarase de xeito habitual.
* Non se poden usar os xogos de mesa e materiais semellantes cando implique un uso compartido.

**Cafetería**

* O acceso a cafetería será regularizado por un único punto de acceso e outro de saída. Os alumnos formarán filas individuais evitando aglomeracións. Para iso disporanse unhas cintas no espazo da cafetería que regulen o acceso á barra en filas paralelas. Doutra banda, para evitar aglomeracións, recomendarase ao alumnado traer a comida da casa.

**Última hora da mañá e da tarde.**

* O final da última clase as mesas deberán quedar totalmente libres de libros e materiais para proceder a unha correcta desinfección da aula tendo especial coidado nas superficies que estiveran en contacto co alumnado e profesorado.
* Terás que levar todo o seu material escolar para casa e non utilizar os andeis e armarios.
* O alumnado desinfectará correctamente as mans para a saída
* As fiestras e a porta da aula deben quedar abertas para súa correcta ventilación
* Colabora co persoal que organiza a saída e impide que se formen aglomeracións nas portas por parte do alumnado.
* Vixía atentamente o teu estado de saúde e o dos teus achegados máis próximos.
* Antes de saír do centro lava as mans con auga e xabón e, na súa falta, con xel hidroalcólico.
* Ao chegar a casa, recoméndase lavarse as mans con auga e xabón, quitarse os zapatos e, como medida de hixiene, substituiranse por calzado para estar na casa.
* Debes coidar as distancias e seguir as medidas de prevención de contaxios e hixiene no fogar, máxime se convives con persoas de grupos vulnerables para

COVID-19.

**Comunicacións coa familia**

* Nas reunións de titoría e nas comunicacións por outros motivos coas familias priorizarase a comunicación por teléfono e outros medios telemáticos. Porén cando a xuízo do profesor/a do centro precisa da titoría presencial realizarase esta coas debidas medidas de protección.

**NO CASO DE DETENCIÓN DUN CASO NO CENTRO**

Ante a detección de síntomas compatibles con infección por SARS-COV-2 nun alumno, durante a estancia no centro ou á chegada ao mesmo, contactarase coa súa familia ou persoa de referencia que deberá presentarse no centro á maior brevidade posible. Unha persoa da familia solicitará consulta telefónica co seo pediatra que valorará a solicitude dun test diagnóstico. En caso de presentar síntomas de gravidade ou dificultade respiratoria chamarase ao 061

Habilitarase, dende o inicio do curso, un espazo específico de uso individual no centro para illar a aquelas persoas nas que se detecten síntomas mentres non se xestiona o seu traslado.

Este espazo contará con ventilación adecuada, xel hidroalcólico, papeleira de pedal e panos desbotables.

Para os efectos do previsto no Decreto 8/2015, do 8 de xaneiro, polo que se desenvolve a Lei 4/2011, do 30 de xuño, de convivencia e participación da comunidade educativa en materia de convivencia escolar entenderanse incluídas nos supostos do artigo 42 letras a), b) e d) coa consideración de condutas contrarias á convivencia os supostos de incumprimento polo alumnado do uso da mascara nos tempos e lugares que sexan obrigatorios e o incumprimento das instrucións do profesorado en aplicación destas normas.

O equipo directivo.